за производството на пластмасови бутилки), малко под 25 % от МЕГ се използва за производство на охлаждащи течности за автомобилни двигатели, а останалата една четвърт се използва като суровина за други промишлени продукти.
 (279)
 За анализа на интересите на вносителите/търговците от Съюза и ползвателите са важни три точки.
 (280)
 Първо, неналагането на мерки би накарало жалбоподателите да прекратят производството за отворения пазар, като по този начин ще се намалят наличните източници на доставка на пазара на Съюза. Съюзът ще зависи от вноса от трети държави — главно от Кралство Саудитска Арабия и САЩ. Това би било нежелателно за ползвателите не само от гледна точка на конкуренцията, но и с оглед на сигурността на доставките за вносителите/търговците и ползвателите.
 (281)
 Второ, Тайван, Сингапур и Корея са налични източници на алтернативни доставки, чийто неизползван капацитет според специализираните консултанти може да покрие изцяло обема на вноса от Кралство Саудитска Арабия и САЩ в малко вероятния случай, ако той бъде преустановен. Въпреки това се припомня, че целта на налагането на антидъмпинговите мерки не е да се спре вносът, а да се възстановят еднаквите условия на конкуренция на пазара на Съюза.
 (282)
 Трето, предложените мерки са главно в диапазона 8,5—13,5 % — равнище, което е значително, но все още не е възпиращо.
 7.3. Интерес на несвързаните вносители/търговци
 (283)
 Равнището на съдействие от страна на несвързаните вносители/търговци бе високо, като участие взеха двете основни дружества в този силно концентриран сектор. Те представляват по-голямата част от вноса от САЩ. Тези дружества също внасят и от Кралство Саудитска Арабия, макар и в много по-малки количества, отколкото свързаните вносители на SABIC, които насочват по-голямата част от обема от Кралство Саудитска Арабия към пазара на Съюза.
 (284)
 Макар че двама несвързани вносители/търговци са срещу мерките, въздействието от тях не би било непропорционално. Част от тези мита могат да бъдат прехвърлени на ползвателите (по-специално при сегментите, свързани с охлаждащите течности и другите видове промишлена употреба — вж. по-долу). В случая на единия вносител неговата свързана с МЕГ дейност в Съюза не представлява значителна част от оборота му, така че дори и налагането на пълни мита би оказало незначително въздействие върху неговата стопанска дейност. От друга страна, свързаната с МЕГ дейност на пазара на Съюза е по-значителна, така че може да възникне по-голямо въздействие. Това ще зависи от възможността за насочване към сегмента, в който увеличението на цената може да бъде прехвърлено по-лесно — частично или изцяло. При всички положения при разследването бе установено, че финансовото състояние на дружеството не се определя непременно от причини, свързани с МЕГ.
 (285)
 Във всеки случай за всички вносители/търговци са налични други източници на доставки, които смекчават въздействието на мерките.
 (286)
 Поради тези причини се определя, че въздействието на мерките не би било непропорционално за вносителите/търговците.
 7.4. Интерес на ползвателите
 (287)
 Бяха получени отговори от ползватели, обхващащи всичките трите сегмента на производството надолу по веригата, при което се използва МЕГ, в които те изрязват своето противопоставяне на мерките.
 (288)
 Свързаната с охлаждащите течности стопанска дейност, при която МЕГ е ключов материал за влагане, се разделя на